Αγαπητέ φοιτητή, αγαπητή φοιτήτρια,

Το Εθνικό και Καποδιστριακό Πανεπιστήμιο Αθηνών (Ε.Κ.Π.Α.) σας ευχαριστεί για τη συνεργασία σας, η οποία συμβάλλει στην καταγραφή, διάσωση και διάδοση της γνώσης, που σχετίζεται με τον λαϊκό πολιτισμό καθώς και τη διάχυσή της σε πανεπιστημιακό επίπεδο και στο ευρύ κοινό.

Το Λαογραφικό Μουσείο και Αρχείο (Λ.Μ.Α.) του Τμήματος Φιλολογίας του Ε.Κ.Π.Α., θέλοντας να συμβάλει στη μελέτη των εκφάνσεων του λαϊκού μας πολιτισμού και στη διάσωση της ζωντανής τους μνήμης, έχει δημιουργήσει ήδη από το 1965 συλλογή 4.000 χειρογράφων λαογραφικού υλικού καθώς και συλλογή 1.000 περίπου αντικειμένων λαογραφικού ενδιαφέροντος, από όλες τις περιοχές της Ελλάδας, της Κύπρου και της ελληνικής διασποράς. Σκοπός της συλλογής είναι να διασωθούν για τις μελλοντικές γενεές σημαντικές πτυχές του λαϊκού πολιτισμού και της τοπικής ιστορίας και να μπορούν να είναι διαθέσιμες στο ευρύτερο κοινό για ερευνητικούς και εκπαιδευτικούς σκοπούς. Εκτιμώντας την εκπαιδευτική και ερευνητική αξία της εργασίας σας, σας παρακαλούμε να παραχωρήσετε στο Αρχείο μας την άδεια να διατηρεί, να συντηρεί και να διαθέτει για εκπαιδευτικούς και επιστημονικούς σκοπούς το υλικό της, υπογράφοντας την παρακάτω βεβαίωση παραχώρησής του στο Λαογραφικό Μουσείο και Αρχείο του Τμήματος Φιλολογίας Ε.Κ.Π.Α.

**Οι διδάσκουσες/ ο διδάσκων Λαογραφία**,

Μαριάνθη Καπλάνογλου, αν. καθ. Ε.Κ.Π.Α.

Βασιλική Χρυσανθοπούλου, επίκ. καθ. Ε.Κ.Π.Α.

Γιώργος Κούζας, επίκ. καθ. Ε.Κ.Π.Α.

**ΒΕΒΑΙΩΣΗ ΠΑΡΑΧΩΡΗΣΗΣ ΕΡΓΑΣΙΑΣ ΣΥΛΛΟΓΗΣ ΠΡΩΤΟΓΕΝΟΥΣ ΛΑΟΓΡΑΦΙΚΟΥ ΥΛΙΚΟΥ ΚΑΙ ΥΛΙΚΟΥ ΑΦΗΓΗΣΕΩΝ**

**ΣΤΟ ΛΑΟΓΡΑΦΙΚΟ ΜΟΥΣΕΙΟΚΑΙ ΑΡΧΕΙΟ Ε.Κ.Π.Α.**

**ΑΠΟ ΦΟΙΤΗΤΗ/ ΦΟΙΤΗΤΡΙΑ**

Διά του παρόντος βεβαιώνω ότι καταθέτω στο Λαογραφικό Μουσείο και Αρχείο (Λ.Μ.Α.) του Τμήματος Φιλολογίας του Εθνικού και Καποδιστριακού Πανεπιστημίου Αθηνών (Ε.Κ.Π.Α.) την εργασία συλλογής πρωτογενούς λαογραφικού υλικού με τα συνοδευτικά της τεκμήρια. Η εργασία συνοδεύεται από βεβαιώσεις παραχώρησης υλικού στο Λ.Μ.Α. από τους πληροφορητές και αφηγητές προσωπικών μαρτυριών. Το Αρχείο μπορεί να χρησιμοποιήσει το υλικό της εργασίας μου για ερευνητικούς και εκπαιδευτικούς σκοπούς, σε έντυπες και ηλεκτρονικές δημοσιεύσεις (συμπεριλαμβανομένων και δημοσιεύσεων σε CD και στο Διαδίκτυο), σε συνέδρια, διαλέξεις και σε μουσειακές εκθέσεις.

Τίτλος εργασίας:

Όνομα καταθέτοντος φοιτητή/ καταθέτουσας φοιτήτριας:

Ημερομηνία:

Υπογραφή: